**PRIVOLA ZA PRIKUPLJANJE I OBRADU PODATAKA U POSEBNE SVRHE**

Centar Izvrsnosti SDŽ (u daljnje tekstu: CI SDŽ) predan je zaštiti osobnih informacija i prava polaznika. U svrhu zaštite osobnih podataka sukladno trenutno važećoj regulativi, svaki pristupnik (učenik) treba dati suglasnost za prikupljanje i obradu podataka u posebne svrhe. Osobni podaci prikupljaju se u svrhu obavljanja redovne djelatnosti škole te u svrhu ispunjavanja svih zakonskih i ugovornih obveza.

CI SDŽ u navedene svrhe prikuplja sljedeće podatke:

* osnovne matične podatke osobe: ime i prezime, OIB, datum rođenja, spol, adresa i mjesto prebivališta. Osnovni matični podaci prikupljaju se u svrhu osnovnih operacija obavljanja redovne djelatnosti kao što su upis u programe CI SDŽ, izdavanje potvrda o sudjelovanju i završenom programu, obavljanje neophodne korespondencije i sl.
* dodatne kontakt podatke osobe: broj ili brojevi telefona/mobitela, e-mail adresa, dodatne adrese (boravište i sl.). Podaci se koriste za obavljanje poslovne korespondencije, kao što su informacije vezane uz odvijanje programa, informacije o bitnim promjenama i nadogradnjama, generiranje korisničkih računa za pristup informacijskom sustavu, i sl.
* dodatne matične podatke: ime i prezime roditelja, mjesto rođenja, državljanstvo. Dodatni matični podaci koriste se za vođenje obveznih matičnih knjiga u obrazovnim programima te prilikom ispisa dokumenata (primjerice svjedodžba o završenom programu)
* podatke o skrbnicima maloljetnih osoba: ime i prezime skrbnika, spol, OIB, datum rođenja, adresa prebivališta, kontakt brojevi telefona/mobitela, kontakt e-mail adresa. Podaci se koriste za vođenje obaveznih matičnih knjiga u obrazovnim programima te prilikom ispisa dokumenata (primjerice svjedodžba o završenom programi)
* fotografije i videozapise polaznika nastale tijekom provedbe programa

CI SDŽ podatke prikuplja na nekoliko načina:

* izravno u prostorijama u kojima obavlja djelatnost
* putem telefona
* putem e-mail korespondencije na [info@ci-sdz.hr](mailto:info@ci-sdz.hr)
* putem obrazaca dostupnih na Internet stranicama [www.CI-SDZ.hr](http://www.ci-sdz.hr)

**POHRANA I ČUVANJE OSOBNIH PODATAKA**

Osobni podaci mogu se čuvati u:

* fizičkom obliku
* elektroničkom obliku

Podaci u fizičkom obliku čuvaju se u za to posebno predviđenim mjestima s ograničenim pristupom te su dostupni isključivo ovlaštenim osobama obučenima za zaštitu podataka. Podaci u elektroničkom obliku čuvaju se u posebnom informatičkom sustavu predviđenom za pohranu i obradu podataka sukladno poslovnim djelatnostima CI SDŽ. Pristup podacima od strane djelatnika CI SDŽ ograničen je putem korisničkih ovlaštenja za svakog pojedinog djelatnika te pristup podacima imaju samo one osobe kojima su podaci neophodni za obavljanje redovnog poslovanja.

**ZAŠTITA OSOBNIH PODATAKA**

CI SDŽ pridaje veliku važnost zaštiti prikupljenih osobnih podataka te preuzima sve moguće korake u svrhu zaštite podataka od neovlaštenog uvida ili korištenja istih od strane neovlaštene osobe. Svi djelatnici CI SDŽ dužni su poštovati načela zaštite osobnih podataka, proći adekvatnu obuku o načinu prikupljanja, obrade i zaštite osobnih podataka te pismenim putem predati izjavu o obvezi čuvanja osobnih podataka.

Sve mjere koje CI SDŽ poduzima u svrhu zaštite osobnih podataka usklađene su sa:

* Zakonom o zaštiti osobnih podataka
* Općom uredbom o zaštiti podataka EU (GDPR)
* Direktivom EU o zaštiti podataka (DPD)

**PRAVO NA UVID U OSOBNE PODATKE**

Svaka osoba ima pravo podnijeti zahtjev ovlaštenoj osobi CI SDŽ radi ostvarivanja prava na uvid u svoje osobne podatke te na njihovu dopunu, izmjenu, brisanje i slično. Ukoliko se utvrdi da je bilo koji od osobnih podataka netočan, CI SDŽ će izvršiti ažuriranje podataka prema zahtjevu korisnika.

U slučaju da pojedina osoba zahtjeva obustavu obrade ili brisanje osobnih podataka, o tome može obavijestiti djelatnike CI SDŽ i to pisanim putem:

* elektroničkom poštom na adresu
* poštom na adresu
* uručenjem pisanog zahtjeva osobno na adresi ureda

U slučaju navedenog zahtjeva CI SDŽ će iz evidencije brisati kontakt brojeve telefona i mobitela, kontakt e-mail adresu. Svi ostali podaci neophodni su za izvršavanje obaveza (primjerice: izdavanje prijepisa svjedodžbe na zahtjev korisnika, izdavanje potvrda o završetku programa i sl.) te se u određenim situacijama moraju čuvati u arhivi zbog zakonskih obveza. Preostali osobni podaci čuvat će se isključivo za navedene svrhe, dok će CI SDŽ do danjega obustaviti obradu osobnih podataka.

**KRŠENJE PRIVATNOSTI PODATAKA**

Svaka osoba koja smatra da im je povrijeđeno neko od prava zajamčenih Zakonom o zaštiti osobnih podataka ima pravo podnijeti zahtjev za utvrđivanje povrede prava Agenciji za zaštitu osobnih podataka.

U slučaju eventualnog kršenja privatnosti podataka iz naših sustava ili sustava bilo kojeg od naših partnera, CI SDŽ će obavijestiti sve relevantne osobe i nadležna tijela u roku od 72 sata od prekršaja, ako je očigledno da su zbog prekršaja ukradeni i/ili spremljeni osobni podaci iz kojih se može utvrditi identitet vlasnika podataka

**Suglasnost roditelja/skrbnika za testiranje, pohađanje, fotografiranje i snimanje polaznika programa Centra izvrsnosti Splitsko-dalmatinske županije**

Suglasan sam da moje dijete:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_rođeno \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

koje je redovni učenik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Upisati razred, naziv škole i mjesto)

sudjeluje u testiranju za polaznika u Centru izvrsnosti iz:

|  |  |  |  |
| --- | --- | --- | --- |
| rb  (Zaokruži) | **Centar izvrsnosti** | **Prioritet** (u slučaju ispunjavanja uvjeta odabira u više centara) upiši redni broj od 1 do 4 | **Označi x samo 1 (jedan) program informatike** |
| 1. | matematike u III. gimnaziji, Split |  |  |
| 2. | informatike u Elektrotehničkoj školi, Split |  | OŠ Arduino programiranje ili  Web development.  SŠ Java programiranje ili  Android programiranje ili  PLC programiranje. |
| 3. | novih tehnologija u Tehničkoj školi za strojarstvo i mehatroniku, Split |  | Robotika i CAD CAM 1  2  3 |
| 4. | prirodoslovlja u Prirodoslovnoj školi Split |  |  |

a ovisno o postignutim rezultatima i odabranom prioritetu programa, sudjeluje u radu CI SDŽ u školskoj godini 2019./20.

Također, suglasan sam da se fotografije i snimke učenika, proizašle provedbom programa mogu objaviti putem službenih kanala informiranja (<http://ci-sdz.hr/> i <https://www.facebook.com/cisdz.hr> ) šire javnosti u svrhu promocije programa.

Roditelj (skrbnik): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Ime i prezime)\_\_\_\_\_\_\_\_\_\_\_\_\_\_\_\_\_\_\_\_\_\_\_ (vlastoručni potpis)

Kontakt roditelja (skrbnika): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mail/mobitel)

Predsjednik Stručnog tima za rad s potencijalno darovitom djecom škole\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, vlastoručni potpis)

(Ovaj dokument zadržava i čuva škola koju učenik pohađa kao dokaz suglasnosti roditelja/skrbnika)